የታላቁ የኢትዮጵያ ህዳሴ ግድብን ከዳር ለማድረስ ሁሉም መረባረብ እንዳለበት የከተማዋ ነዋሪዎች ገለጹ
የኢትዮጵያ ታላቁ የህዳሴ ግድብ የውሃ ሙሊት ከተከናወነ ቀናቶች ቢቆጠሩም በህብረተሰቡ ውስጥ ያለው የደስታ ስሜት ገና እንደሆነ ካነጋገርናቸው አንዳንድ የአዲስ አበባ ከተማ ነዋሪዎች ለመረዳት ችለናል። አስተያየት ሰጭዎቹ መንግሥት የዲፕሎማሲ ጥረቱን አጠናክሮ በመቀጠል የመጨረሻው ደረጃ ማድረስ እንዳለበት፣ እያንዳንዱ ዜጋም በገንዘቡና በተለያየ መልኩ ሲያደረግ የቆየውን ድጋፉን ማጠናከር እንዳለበትም ተናግረዋል፡፡‹ናቲ ኮፊ
ኤንድ ስፓይስ› የተባለ
ኃላፊነቱ የተወሰነ ኩባንያ
ባለቤትና የአዲስ አበባ
ከተማ ነዋሪ አቶ
ጌታቸው ማሞ፣ የውሃ
ሙሊቱን መንግሥት ይፋ
ሲያደረግ የሰሙ ዕለት
የተሰማቸውን ስሜት እንደገለጹልን፣
የመጀመሪያ ልጃቸውን ሲወልዱ
የተሰማቸው ዓይነት የደስታ
ስሜት ነበር። በተለያየ
ፈተና ውስጥ አልፎ
ለስኬት መብቃቱ እንደ
አንድ ዜጋ አስደስቷቸዋል።
ሁሉም ኢትዮጵያዊ ተመሳሳይ
የሆነ ስሜት ውስጥ
እንደሆነም ይገምታሉ። ግድቡ
ከሚያስገኘው ኢኮኖሚያዊ ጠቀሜታ
ባለፈ የዜጎች ትልቅ
አሻራ ያለው ታሪክ
ነው ይላሉ። ማድረግ
እንችላለን የሚለውንም ማሳያ
እንደሆነና ትልቅ ቦታ
እንደሚሰጠው ገልጸዋል፡፡‹‹ግድቡ ለፖለቲካ ፍጆታ ነው። ገንዘብ መሰብሰቢያ ነው›› እየተባለ የጥርጣሬ አስተያየቶች ሲሰነዘሩ ይሰሙ እንደነበር የጠቆሙት አቶ ጌታቸው፤ አስተያየቶቹ መሰረተ ቢስ መሆናቸውንና እውነት የሆነውን ነገርም ሰው ማየት መቻሉን ገልጸዋል። ከዚህ በኋላ የመጨረሻው ደረጃ ላይ ለመድረስ እርሳቸውን ጨምሮ ሁሉም በሚችለው መተባበር አለበት ይላሉ። በግላቸው የቦንድ ግዥ ማከናወናቸውን ገልጸዋል፡፡በመጀመሪያው ምዕራፍ የተከናወነው የውሃ ሙሊት ተግባር ለቀጣይ ተግባር ማረጋገጫ ነው ያሉት አቶ ጌታቸው፤ የሚቀጥለው ሥራም ያለፈተና ያልፋል የሚል ግምት ባይኖራቸውም እንደመጀመሪያው ከባድ ይሆናል የሚል እምነት የላቸውም፡፡የኤሌክትሪክ ኃይል ወሳኝ
ነው የሚሉት አቶ
ጌታቸው ‹‹ግብርናን ለማዘመን
ትልቁ መንገድ ቴክኖሎጂን
መጠቀም ነው። ከቴክኖሎጂ
ግብአት አንዱ ደግሞ
መስኖ ነው። ከምድር
ውሃ ለማውጣት ደግሞ
ኤሌክትሪክ ወሳኝ ነው።
የግብርናን ውጤት ለማቀነባበርም
እንዲሁ ኃይል ወሳኝ
ነው። ስለዚህ ሁላችንም
ተረባርበን የታላቁ የኢትዮጵያ
ህዳሴ ግድብን ማጠናቀቅ
ይኖርብናል›› ሲሉ አስተያየት
ሰጥተዋል፡፡ የአዲስ አበባ ከተማ ጤና ቢሮ በሽታ መከላከል ዘርፍ ምክትል ቢሮ ኃላፊ ዶክተር ሙሉጌታ እንዳለ በበኩላቸው፤ የመጀመሪያውን የውሃ ሙሌት ይፋ ሆኖ ሲሰሙ እውነት መሆኑን ለመቀበል ተቸግረው እንደነበር ይገልጻሉ። እንዲህ ያለውን ስሜት የፈጠረባቸው የግንባታው መዘግየትና ይሰነዘሩ የነበሩ የተለያዩ አስተያየቶች እንደነበሩ ተናግረዋል። የመጀመሪያው ምዕራፍ የውሃ ሙሊት ጥሩ ማነቃቂያና ለማጠናቀቅ መንገድ የሚከፍት እንደሆነ በመጠቆም፣ በተለይ ህዝቡ ግድቡ ሲጀመር የነበረው መነቃቃት፣ ቦንድ በመግዛትና በስጦታ በማበርከት ያደርግ የነበረውን ድጋፍ አጠናክሮ መቀጠል አለበት ይላሉ፡፡መንግሥት በግድቡ ግንባታ ላይ ይስተዋሉ የነበሩ ብልሹ አሠራሮች እንዳይደገሙ ተገቢውን ክትትል ማድረግ እንዳለበት የገለጹት ዶክተር ሙሉጌታ፣ ትልቁ ግብ ተጠቃሚ መሆን እንደሆነና ይሄንንም በአጭር ጊዜ ውስጥ በማሳካት እውን ማድረግና ለትውልድም ታሪክ ማስረከብ እንደሚገባ ተናግረዋል። ጥረቱ እንዲሳካ የእያንዳንዱን ዜጋ ያላሰለሰ ጥረትና ድጋፍ ይጠይቃል ብለዋል፡፡በአትክልት ንግድ ሥራ
ላይ የተሰማሩት ወይዘሮ
ብርቱካን ይትባረክም ስሜታቸው
ከሌሎቹ አስተያየት ሰጭዎች
የተለየ አልነበረም። በግብፅ
በኩል ይደርስ የነበረው ተጽዕኖም
ስጋት ውስጥ ከቷቸው
እንደነበርም ገልጸዋል። ‹‹ኢትዮጵያ
የግብፅን ሩጫ ገታ
ለድል በቅታለች። ከዚህ
በኋላ ወደኋላ የሚመልሳት
ነገር አይኖርም። እንኳን
አቅም ያለው የሌለውም
በጸሎቱ የበኩሉን አስተዋጽኦ
ማድረግ አለበት›› ሲሉ
ተናግረዋል። መንግሥት አሁን
በሠራው ሥራ ህዝብን
እንዳስደሰተው ሁሉ መጨረሻውንም
እንዲያሳያቸው ይጠብቃሉ። በግላቸው
በእርሳቸው አቅም የሚቻለውን
ሁሉ ለማድረግ ፈቃደኛ
እንደሆኑና ሁሉም ኢትዮጵያዊ
ተባብሮ ለውጤት ማብቃት
እንዳለበት ይገልጻሉ፡፡‹‹የግድቡ መጠናቀቅ
የሚጠበቅ ብቻ ሳይሆን
የሚፈለግ ነው። ለእኛ
ለተተኪ ትውልዶች ሞዴል
ይሆነናል›› በማለት አስተያየቷን
የሰጠችን ሌላዋ የአዲስ
አበባ ከተማ ነዋሪ
ወጣት ቤዛ ከበደ
‹‹በአዕምሮም፣ በገንዘብም፣ በጉልበትም
መርዳት የሚችል ኃይል
በመሆኑ ግድቡ የወጣቱ
ነው ማለት ይቻላል።ስለዚህ
የሚጠበቅብንን ሁሉ በማድረግ
ከዳር ማድረስ አለብን››
ብላለች። የራሷን አሻራ
ለማስቀመጥም የዛሬ አራት
ዓመት ሥራ ስትጀምር
በመጀመሪያ ደመወዟ ቦንድ
መግዛቷን ገልጻለች። ግድቡ
የማንነት መገለጫ እንደሆነና
ወጣቱም ይህንኑ ተገንዝቦ
በግድቡ ጉዳይ ላይ
መደራደር እንደሌለበት አመልክታለች፡፡አዲስ ዘመን ሐምሌ 23/2012 ለምለም መንግሥቱ